
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

6 ΔΕΚΕΜΒΡΙΟΥ 1988 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

875 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της με αριθμό Φ. 750/24/83/22.8.83 Υπουργικής 
Απόφασης για την Παροχή Υγειονομικής Περίθαλψης από το 
Ναυτικό Νοσοκομείο Κρήτης και στους Συνταξιούχους του ΣΞ 
της ΠΑ και των Σωμάτων Ασφαλείας ως και τα Μέλη Οικογέ¬ 
νειας τους . 1 

Τροποποίηση της Φ. 454.1/11/478835/29 Απρ. 88 Απόφασης 
του ΥΦΕΘΑ «Ανασυγκρότηση Πρωτοβάθμιας Επιτροπής Κρί¬ 
σης Αγωνιστών Εθνικής Αντίστασης άρθρου 9 παρ. 3 Π.Δ, 

'379/83 όπως ισχύει σήμερα» . 2 

Εσωτερική διάρθρωση τμήματος Ευρωπαϊκών Κοινοτήτων - Διε¬ 
θνών Σχέσεων και Εμπορικής Πολιτικής της Διεύθυνσης Αγροτι¬ 
κής Πολιτικής και τεκμηρίωσης. 3 

Χορήγηση έκτακτης οικονομικής ενίσχυσης στους άνεργους οικοδό¬ 
μους των περιοχών ΑΜΑΛΙΑΔΑΣ, ΣΑΒΑΛΙΩΝ, ΓΑΣΤΟΥ- 
ΝΗΣ, ΚΑΒΑΣΙΛΩΝ, ΑΝΔΡΑΒΙΔΑΣ, ΛΕΧΑΙΝΩΝ, ΒΑΡΔΑΣ 

που επλήγησαν από τους σεισμούς της 16.10.88. 4 

Οργανισμός του Περιφερειακού Παν/κού Γενικού Νοσοκομείου Ιω- 

αννίνων . 5 

Καθορισμός προσωπικού για την κάλυψη εποχιακών αναγκών στο 
ΙΓΜΕ . 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 758/48/88 (1) 


Τροποποίηση της με αριθμό Φ. 750/24/83/22.8.83 Υπουργικής 
Απόφασης για την Παροχή Υγειονομικής Περίθαλψης από το Ναυ¬ 
τικό Νοσοκομείο Κρήτης και στους Συνταξιούχους του ΣΞ της ΠΑ 
και των Σωμάτων Ασφαλείας ως και τα Μέλη Οικογένειας τους. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 6 του Νόμου 154/75 «Περί υγειονομικής περίθαλψης 
των Στρατιωτικών και των μελών οικογενειών των» (ΦΕΚ 185 τ.Α'). 

β. Την Υπουργική Απόφαση Φ. 750/24/83/22.8.83 (ΦΕΚ 486 
τ.Β'). 

γ. Την με αριθμό Φ. 072.2/7/Γ1564/6.11.86 (ΦΕΚ 784 τ.Β') 
Υ.Α. «Ανάθεση αρμοδιοτήτων ΥΕΘΑ στον ΥΦΕΘΑ», αποφασίζουμε: 

'Αρθρον Μόνον 

Η παράγραφος 1 του Άρθρου 1 της με αριθ. Φ. 750/24/83/ 
22.8.83 Υπουργικής Απόφασης «Περί παροχής υγειονομικής περίθαλ¬ 
ψης από Ναυτικά Νοσοκομεία στα μέλη οικογενειών εν’ ενεργεία στελε¬ 
χών ΠΝ, ΣΞ, ΠΑ, ΑΣ, Σωμάτων Ασφαλείας στους συνταξιούχους του 
ΠΝ και ΑΣ και μέλη οικογενειών τους, στους μονίμους πολιτικούς 
Υπαλλήλους του Υπουργείου Εθνικής Άμυνας και στους Ιδιώτες που 
πάσχουν από τη νόσο των Δυτών» (ΦΕΚ 486 τ.Β’) τροποποιείται και 
αντικαθίσταται όπως παρακάτω: 


«1. Εγκρίνουμε την παροχή Υγειονομικής περίθαλψης από το Ναυ¬ 
τικό Νοσοκομείο Κρήτης στα μέλη οικογενειών των στο Άρθρο 1 του 
Νόμου 154/75 κατηγοριών Στρατιωτικών του Πολεμικού Ναυτικού, 
Στρατού Ξηράς, Πολεμικής Αεροπορίας, και Λιμενικού Σώματος στα 
μέλη οικογενειών των στελεχών των Σωμάτων Ασφαλείας στους Στρα¬ 
τιωτικούς Συνταξιούχους του Πολεμικού Ναυτικού του Στρατού Ξηράς 
της Πολεμικής Αεροπορίας του Λιμενικού Σώματος των Σωμάτων 
Ασφαλείας ως και στα μέλη οικογενειών των, στους μονίμους πολιτι¬ 
κούς Υπαλλήλους του Υπουργείου Εθνικής Άμυνας και σε αυτούς που 
πάσχουν από τη νόσον των Δυτών, εφόσον οι πιο πάνω δικαιούνται περί¬ 
θαλψη σε βάρος Δημοσίου είναι δηλαδή κάτοχοι βιβλιαρίων νοσηλείας 
(εξαιρούνται αυτοί που πάσχουν από τη νόσο των Δυτών οι οποίοι νοση¬ 
λεύονται ανεξάρτητα από τον ασφαλιστικό φορέα και την εθνικότητα 
τους)». 

2. Η παρούσα να δημοσιευθεί στην Εφημερίδα της Κυβερνήσεως. 

Αθήνα, 21 Νοεμβρίου 1988 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-♦- 

Αριθ. Φ.454.1/22/487733 (2) 

Τροποποίηση της Φ. 454.1/11/478835/29 Απρ. 88 Απόφασης του 

ΥΦΕΘΑ «Ανασυγκρότηση Πρωτοβάθμιας Επιτροπής Κρίσης Αγω¬ 
νιστών Εθνικής Αντίστασης άρθρου 9 παρ. 3 Π.Δ. 379/83 όπως 

ισχύει σήμερα». 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 12 Ν. 1285/82 «Για την αναγνώριση 
τής Εθνικής Αντίστασης του Ελληνικού Λαού εναντίον των στρατευμά¬ 
των κατοχής 1941-1944 (ΦΕΚ 115 τ.Α'). 

β. Τις διατάξεις των άρθρων 9 παρ. 3, 4, 6 και 7 και 10 παρ. 2 Π.Δ. 
379/83 «Επέκταση ευεργετημάτων Α.Ν. 971/49 σε αγωνιστές της 
Εθνικής Αντίστασης και λοιπούς δικαιούχους» (ΦΕΚ Α' 136), όπως τα 
άρθρα 9 παρ. 3 και 10 παρ. 2 αντικαταστάθηκαν από τα άρθρα 2 παρ. 
1 και 3 αντίστοιχα του Π.Δ. 132/85 (ΦΕΚ Α' 52). 

γ. Την αρ. 072.2/7/Γ1564/6.11.86 Κοινή Απόφαση του Πρωθυ¬ 
πουργού και του Αντιπροέδρου της Κυβέρνησης και Υπουργού Εθνικής 
Άμυνας «Ανάθεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας Ορέστη Παπαστρατή». 

δ. Την από 24 Οκτωβρίου 1988 εισήγηση ΓΕΕΘΑ/ΔΕΠΑΘΑ, απο¬ 
φασίζουμε: 

Αντικαθιστούμε την παρ. 6 εδ. γ' της Φ.454.1/1.11.478 835/ 
Σ.3990/29.4.88 απόφασης του ΥΦΕΘΑ ως ακολούθως: 

6γ. Για το Πυροσβεστικό Σώμα από τον Πύραρχο Σταύρο Σκίκο και 
αναπληρωματικό τον Αντιπύραρχο Αλεβιζάκη Νικόλαο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Νοεμβρίου 1988 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-«- 

Α Ρ ίθ. 386510 (3) 

Εσωτερική διάρθρωση τμήματος Ευρωπαϊκών Κοινοτήτων - Διεθνών 
Σχέσεων και Εμπορικής Πολιτικής της Διεύθυνσης Αγροτικής Πολι¬ 
τικής και τεκμηρίωσης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παραγρ. 4 του άρθρου 2 του Ν. 51/75 (ΦΕΚ 125 Α/75), 
«Περί αναδιοργανώσεως των δημοσίων πολιτικών υπηρεσιών». 

β) Του Ν. 1537/85 (ΦΕΚ 48 Α/85), «Κύρωση της συμφωνίας με¬ 
ταξύ της Ελληνικής Δημοκρατίας και του Διεθνούς Κέντρου Ανωτάτων 
Μεσογειακών Γεωπονικών Σπουδών (ΟΙΗΕΑΜ) και ρύθμιση θεμάτων 
σχετικών με το Μεσογειακό Αγρονομικό Ινστιτούτο Χανιών (ΜΑΙΧ). 

γ) Του Π.Δ. 534/88 (ΦΕΚ 245 Α/88), «Ανακατανομή αρμοδιοτή¬ 
των των Υπουργείων Εθνικής Οικονομίας και Γεωργίας και μεταφορά 
υπηρεσιών». 

δ) Της περίπτωσης γ της παραγ. 2 του άρθρου 2 του Π.Δ. 402/88 
(ΦΕΚ 187 Α/88), «Οργανισμός του Υπουργείου Γεωργίας». 

ε) Του άρθρου 9 του Ν. 1586/86 (ΦΕΚ 37 Α/86), «Βαθμολογική 
διάρθρωση των θέσεων του Δημοσίου Νομικών Προσώπων Δημοσίου 
Δικαίου και των Οργανισμών Τοπικής Αυτοδιοίκησης και άλλες διατά¬ 
ξεις», αποφασίζουμε: 

1. Συνιστούμε, στο Τμήμα Ευρωπαϊκών Κοινοτήτων - Διεθνών Σχέ¬ 
σεων και Εμπορικής Πολιτικής της Διεύθυνσης Αγροτικής Πολιτικής 
και Τεκμηρίωσης, Γραμματεία Συντονιστικής Επιτροπής Ελλάδας 
ΜΑΙΧ-ΔΙΚΑΜΓΣ. 

2. Στην συνιστώμενη Γραμματεία ανήκουν, ο συντονισμός, η Επο- 
πτεία και η υποβοήθηση του έργου του Μεσογειακού Αγρονομικού Ιν¬ 
στιτούτου Χανιών (ΜΑΙΧ), η εκπροσώπηση της Ελλάδας στο Διεθνές 
Κέντρο Ανωτάτων Μεσογειακών Γεωπονικών Σπουδών (ΔΙΚΑΜΓΣ) 
και γενικά η εκπλήρωση των υποχρεώσεων που δημιουργούνται από τις 
σχέσεις της Ελλάδας με το ΔΙΚΑΜΓΣ και τη λειτουργία του ΜΑΙΧ κα¬ 
θώς και η γραμματειακή εξυπηρέτηση της Συντονιστικής Επιτροπής 
που προβλέπεται από το άρθρο 2 της συμφωνίας μεταξύ της Ελληνικής 
Δημοκρατίας και του ΔΙΚΑΜΓΣ που κυρώθηκε με το Ν. 1537/1985 
(ΦΕΚ 48/19.3.1985/Α'). 

3. Της συνιστωμένης Γραμματείας θα προΐσταται υπάλληλος των 
Κλάδων ΤΕ6 ή ΔΕ4 Διοικητικός - Λογιστικός. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Δεκεμβρίου 1988 

Ο ΥΠΟΥΡΓΟΣ 

ΓΙΑΝΝΗΣ ΠΟΤΤΑΚΗΣ 

-Φ- 

Αριθ. 32707 (4) 

Χορήγηση έκτακτης οικονομικής ενίσχυσης στους άνεργους οικοδόμους 
των περιοχών ΑΜΑΛΙΑΔΑΣ, ΣΑΒΑΛΙΩΝ, ΓΑΣΤΟΥΝΗΣ, ΚΑ- 
ΒΑΣΙΛΩΝ, ΑΝΔΡΑΒΙΔΑΣ, ΛΕΧΑΙΝΩΝ, ΒΑΡΔΑΣ που έπληγη¬ 
σαν από τους σεισμούς της 16.10.88. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 2961/54 
«περί συστάσεως Οργανισμού Απασχολήσεως & Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν.Δ/τος 212/60 «περί Οργανώσεως & Διοική- 
σεως του Οργανισμού Απασχολήσεως Εργατικού Δυναμικού». 

3. Την 3886/88 απόφαση του Δ.Σ. του ΟΑΕΔ (αρ. Συνεδρίασης 
327/22.11.88 που μας υποβλήθηκε με το σχετικό έγγραφο του Οργα¬ 
νισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από σαρανταπέντε χιλιάδες (45.000) δρχ. στον κάθε άνεργο 


οικοδόμο που εργαζόταν στις πληγείσες από το σεισμό περιοχές και διέ¬ 
κοψε την εργασία του λόγω των σεισμών με τις εξής προϋποθέσεις: 

α) Να είναι άνεργος κατά την ημερομηνία καταβολής του βοηθήμα¬ 
τος. 

β) Να έχει πραγματοποιήσει κατά τα έτη 1987 και 1988 50 και 25 
ημερομίσθια ανίστοιχα στον κλάδο του. 

γ) Να έχει απασχοληθεί κατά τους μήνες Σεπτέμβριο ή Οκτώβριο 
1988 στις πληγείσες από το σεισμό περιοχές: ΑΜΑΛΙΑΔΑ, ΣΑΒΑΛΙΑ, 
ΓΑΣΤΟΥΝΗ, ΚΑΒΑΣΙΛΑ, ΑΝΔΡΑΒΙΔΑ, ΛΕΧΑΙΝΑ & ΒΑΡΔΑ. 
Στην περίπτωση αυτή η απασχόληση θα αποδεικνύεται από το βιβλιά¬ 
ριο εντολών ή από τη μισθολογική κατάσταση του εργοδότη. 

Η ανωτέρω οικονομική ενίσχυση δεν θα συμψηφισθεί με την οικονο¬ 
μική ενίσχυση που θα δοθεί στους οικοδόμους της Χώρας εν όψει των 
εορτών Χριστουγέννων 1988. 

2. Η αξίοοση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 1 Δεκεμβρίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦- 

Αριθ. 17781 (5) 

Οργανισμός του Περιφερειακού Παν/κού Γενικού Νοσοκομείου Ιωαννί- 

νων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 10 του Ν. 
1397/83 «Εθνικό Σύστημα Υγείας» (ΦΕΚ 143/Α/83). 

2. Τις διατάξεις της παρ. 9 του άρθρου 10 του Ν. 1579/85 «Ρυθμί¬ 
σεις για την εφαρμογή και ανάπτυξη του Εθνικού Συστήματος Υγείας 
και άλλες διατάξεις» (ΦΕΚ 217/Α/85). 

3. Τις διατάξεις του Π.Δ/τος 87/86 «Ενιαίο πλαίσιο οργάνωσης 
των Νοσοκομείων» (ΦΕΚ 32/Α/86). 

4. Την 12/24.10.88 απόφαση του Δ.Σ. του Περιφερειακού Πανεπι¬ 
στημιακού Γενικού Νοσοκομείου Ιωαννίνων, αποφασίζουμε: 

Άρθρο 1 

1. Το Περιφερειακό Παν/κό Γενικό Νοσοκομείο Ιωαννίνων, που 
ιδρύθηκε με το Π.Δ/γμα 391/86 «Ίδρυση Γενικού Νοσοκομείου με την 
επωνυμία Περιφερειακό Πανεπιστημιακό Γενικό Νοσοκομείο Ιωαννί¬ 
νων» (ΦΕΚ 174/Α/86) και αποτελεί νομικό πρόσωπο δημοσίου δι¬ 
καίου, που υπάγεται στις διατάξεις του Ν.Δ/τος 2592/53 «Περί οργα- 
νώσεως της Ιατρικής Αντιλήψεως» (ΦΕΚ 254/Α/53), όπως τροποποι¬ 
ήθηκαν και συμπληρώθηκαν μεταγενέστερα και στις διατάξεις του Ν. 
1397/83 «Εθνικό Σύστημα Υγείας» (ΦΕΚ 143/Α/83), οργανώνεται 
σύμφωνα με τις διατάξεις της απόφασης αυτής. 

2. Η ανάπτυξη του νοσοκομείου, στα πλαίσια του οργανισμού αυτού, 
γίνεται σταδιακά με αποφάσεις του Δ.Σ. και σύμφωνα με τις κάθε φορά 
αποφάσεις και κατευθύνσεις του Υπουργείου Υγείας, Πρόνοιας και Κοι¬ 
νωνικών Ασφαλίσεων. 

Άρθρο 2 

Επωνυμία - Έδρα - Σφραγίδα 

1. Το νοσοκομείο αυτό ορίζεται ως Περιφερειακό Πανεπιστημιακό 
Γ ενικό Νοσοκομείο της 3ης Υγειονομικής Περιφέρειας, όπως αυτή προ- 
βλέπεται από το Π.Δ/γμα 31/86 «Διαίρεση της χώρας σε Υγειονομι¬ 
κές Περιφέρειες» (ΦΕΚ 12/Α/86), όπως αυτό ισχύει κάθε φορά. 

Το νοσοκομείο αυτό φέρει την επωνυμία: Περιφερειακό Πανεπιστη¬ 
μιακό Γενικό Νοσοκομείο Ιωαννίνων. 

2. Έδρα του νοσοκομείου είναι η πόλη των Ιωαννίνων. 

3. Το νοσοκομείο έχει σφραγίδα στρογγυλή, στην οποία αναγράφο¬ 
νται σε επάλληλους κύκλους «ΕΛΛΗΝΙΚΗ ΔΗΜΟΚΡΑΤΙΑ - ΥΠΟΥΡ- 

ΓΕΙΟ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΠΕΡΙΦΕΡΕΙΑΚΟ ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ 
ΙΩΑΝΝΙΝΩΝ» και στη μέση το εθνόσημο. 

Άρθρο 3 
Σκοπός 

Σκοπός του νοσοκομείου είναι: 

α) Η παροχή περίθαλψης σε όλα τα επίπεδα και κύρια εξειδικευμένης 
(τριτοβάθμιου επιπέδου) μορφής στον πληθυσμό της υγειονομικής περι¬ 
φέρειας, καθώς και σε άτομα που παραπέμπονται από άλλες υγειονομι¬ 
κές περιφέρειες. Η περίθαλψη παρέχεται ισότιμα για κάθε άτομο ανε¬ 
ξάρτητα από την οικονομική, κοινωνική και επαγγελματική του κατά¬ 
σταση, σύμφωνα με τους κανόνες του Εθνικού Συστήματος Υγείας. 

β) Η προπτυχιακή εκπαίδευση σε φοιτητές του ιατρικού τμήματος 
του Πανεπιστημίου Ιωαννίνων, καθώς και σε φοιτητές σχολών άλλων 
επαγγελμάτων υγείας. 

γ) Η ειδίκευση γιατρών και η συνεχής εκπαίδευση και επιμόρφωση 
γιατρών και λειτουργών άλλων κλάδων υγείας με την ανάπτυξη και 
εφαρμογή αντίστοιχων εκπαιδευτικών προγραμμάτων. 

δ) Η ανάπτυξη και προαγωγή της έρευνας στον τομέα της ιατρικής 
και των άλλων συναφών επιστημών. Στην κατεύθυνση αυτή εφαρμόζει 
και αναπτύσσει ερευνητικά προγράμματα, αναπτύσσει επιστημονικές 
μελέτες και συνεργάζεται με άλλους συναφείς φορείς καθώς και με διε¬ 
θνείς οργανισμούς επιστημονικά και ερευνητικά κέντρα. 

ε) Η συνεργασία με όλα τα νοσηλευτικά ιδρύματα της υγειονομικής 
περιφέρειας για την ανάπτυξη και αναβάθμιση συνολικά του έργου στον 
τομέα της παροχής υπηρεσιών υγείας και ειδικότερα σε ότι αφορά την 
εφαρμογή εκπαιδευτικών προγραμμάτων, καθώς και ειδικών προγραμ¬ 
μάτων μελέτης και αξιολόγησης θεμάτων που αφορούν το χώρο της 
υγείας, στην περιφέρεια, σύμφωνα με τις διατάξεις της παρ. 2 του άρ¬ 
θρου 12 του Ν. 1397/83 και στο πλαίσιο της προβλεπόμενης από τις 
διατάξεις της παρ. 5 του άρθρου 8 του ίδιου νόμου, όπως συμπληρώθη¬ 
καν με τις διατάξεις της παρ. 7 του άρθρου 12 του Ν. 1579/85 νοση¬ 
λευτικής, επιστημονικής και λειτουργικής διασύνδεσης. 

Στην έννοια της συνεργασίας και διασύνδεσης αυτής περιλαμβάνεται 
η οργάνωση και η εφαρμογή με ευθύνη των πανεπιστημιακών κλινικών, 
σε κάθε νοσηλευτική μονάδα της υγειονομικής περιφέρειας, προγραμ¬ 
μάτων, σεμιναρίων, μαθημάτων διαλέξεων για την συνεχή αναβάθμιση 
του επιπέδου λειτουργίας τους καθώς και η μετάβαση στις νοσηλευτικές 
μονάδες αυτές επιστημόνων του νοσοκομείου για την οργάνωση, σε συ¬ 
νεργασία με την ιατρική υπηρεσία της κάθε νοσηλευτικής μονάδας, πα¬ 
ροχής εξειδικευμένης περίθαλψης στον πληθυσμό της κάθε νομαρχιακής 
περιφέρειας. 

Άρθρο 4 

Δύναμη κρεβατιών 

Το νοσοκομείο μπορεί να αναπτύσσει συνολική δύναμη μέχρι επτακό¬ 
σια πενήντα (750) κρεβάτια. 

Άρθρο 5 

Διάκριση υπηρεσιών 

1. Το νοσοκομείο αυτό απαρτίζεται από τις υπηρεσίες: 

α) Ιατρική 

β) Νοσηλευτική 

γ) Διοικητική 

2. Κάθε υπηρεσία έχει τη δική της ξεχωριστή συγκρότηση και ιεραρ¬ 
χική διάρθρωση. Οι τρεις υπηρεσίες είναι μεταξύ τους ισότιμες και υπά¬ 
γονται ιεραρχικά στον Πρόεδρο του Δ.Σ. του νοσοκομείου. 

3. Το προσωπικό που τοποθετείται και υπηρετεί σε άλλη υπηρεσία 
απ’ αυτή που υπάγεται κατά κλάδο και κατηγορία, σύμφωνα με τις δια¬ 
τάξεις της απόφασης αυτής, υπάγεται ιεραρχικά στην υπηρεσία που 
υπηρετεί. 

Άρθρο 6 

Διάρθρωση Ιατρικής Υπηρεσίας 

1. Η Ιατρική Υπηρεσία αποτελείται από κλινικά και εργαστηριακά 
τμήματα και μονάδες του Ε.Σ.Υ. καθώς και από πανεπιστημιακές κλι¬ 
νικές, εργαστήρια και μονάδες και διαρθρώνεται στους τομείς: Παθολο¬ 
γικό, Χειρουργικό, Ψυχιατρικό, Εργαστηριακό και Κοινωνικής Ιατρι¬ 
κής. 


2. Στο πρώτο στάδιο ανάπτυξης του νοσοκομείου σε κάθε τομέα λει¬ 
τουργούν οι πανεπιστημιακές κλινικές, εργαστήρια, και μονάδες που 
εγκαθίστανται σ’ αυτό, σύμφωνα με τις διατάξεις του άρθρου 13 του Ν. 
1397/83. 

Στο στάδιο αυτό ο κάθε κλινικός τομέας λειτουργεί με τον αριθμό 
κρεβατιών που ορίζεται με την κοινή απόφαση, που προβλέπουν οι δια¬ 
τάξεις αυτές, συνολικά για τις αντίστοιχες πανεπιστημιακές κλινικές 
που εντάσσονται σ’ αυτόν. 

Άρθρο 7 

Διάρθρωση Νοσηλευτικής Υπηρεσίας 

1. Η Νοσηλευτική Υπηρεσία αποτελεί διεύθυνση και διαρθρώνεται σε 
επτά (7) τομείς Ιο, 2ο, 3ο, 4ο, 5ο, 6ο και 7ο που ο καθένας διαρθρώνε¬ 
ται σε νοσηλευτικά τμήματα ως ακολούθως: 

α) Ο 1ος και 2ος τομέας σε έξι (6) τμήματα ο καθένας, που καλύ¬ 
πτουν τον παθολογικό τομέα της ιατρικής υπηρεσίας. 

β) Ο 3ος και 4ος τομέας σε τέσσερα (4) τμήματα ο καθένας, που κα¬ 
λύπτουν τον χειρουργικό τομέα της ιατρικής υπηρεσίας, εκτός του αναι- 
σθησιολογικού τμήματος και της μονάδας ανάνηψης. 

γ) Ο 5ος τομέας σε πέντε (5) τμήματα που καλύπτουν τον ψυχιατρικό 
τομέα και τον τομέα κοινωνικής ιατρικής της ιατρικής υπηρεσίας. 

δ) Ο 6ος τομέας σε πέντε (5) τμήματα που καλύπτουν τα εξωτερικά 
ιατρεία, τα διατομεακά τμήματα και τον εργαστηριακό τομέα της ιατρι¬ 
κής υπηρεσίας. 

ε) Ο 7ος τομέας σε τέσσερα (4) τμήματα που καλύπτουν το αναισθη- 
σιολογικό τμήμα, την μονάδα ανάνηψης, την κεντρική αποστείρωση και 
τα χειρουργεία της ιατρικής υπηρεσίας. 

2. Με απόφαση του Διοικητικού Συμβουλίου μπορεί να μεταφέρονται 
νοσηλευτικά τμήματα από το ένα νοσηλευτικό τομέα στον άλλο, μέσα 
σεα πλαίσια του κατώτερου και ανώτερου ορίου διάρθρωσης αυτών. 

3. Στο Νοσοκομείο συνιστάται νοσηλευτική επιτροπή που αποτελεί- 
ται από: 

α) Τον διευθυντή-ντρια της νοσηλευτικής υπηρεσίας, ως πρόεδρο, 
β) Ένα (1) προϊστάμενο τμήματος από κάθε τομέα, 
γ) Ένα (1) διπλωματούχο τμήματος από κάθε τομέα. 

Τα μέλη (β) και (γ) εκλέγονται για δύο χρόνια με μυστική ψηφοφορία 
από το νοσηλευτικό προσωπικό του αντίστοιχου τομέα που συνέρχεται 
με πρόσκληση του προϊσταμένου αυτού. Τα μέλη της νοησηλευτικής 
επιτροπής εκλέγουν με μυστική ψηφοφορία τον αντιπρόεδρο μεταξύ των 
υπό στοιχείων (β) μελών και τον γραμματέα μεταξύ των υπό στοιχείων 
(γ) μελών. Η νοσηλευτική επιτροπή γνωμοδοτεί για κάθε θέμα που 
αφορά την οργάνωση και λειτουργία της νοσηλευτικής υπηρεσίας και ει- 
σηγείται σχετικά με τον πρόεδρο της στα αρμόδια όργανα του νοσοκο¬ 
μείου. 

Άρθρο 8 

Διάρθρωση Διοικητικής Υπηρεσίας 

1. Η Διοικητική Υπηρεσία αποτελεί διεύθυνση και διαρθρώνεται σε 
τρεις (3) υποδιευθύνσεις: 

α) Υποδιεύθυνση Διοικητικού 
β) Υποδιεύθυνση Οικονομικού 
γ) Υποδιεύθυνση Τεχνικού. 

Κάθε υποδιεύθυνση διαρθρώνεται σε τμήματα και αυτοτελή γραφεία, 
όπως στις ακόλουθες παραγράφους. 

2. Η υποδιεύθυνση,Διοικητικού στα τμήματα: 
α. Προσωπικού / 

β. Γραμματεϊας 
γ. Κίνηση Αρρώστων 
δ. Γραμματείας Εξωτερικών Ιατρείων 
ε. Κοινωνικής Υπηρεσίας 
στ. Παραϊατρικών Επαγγελμάτων (Τεχνολόγων). 

3. Η υποδιεύθυνση Οικονομικού στα τμήματα: 
α. Οικονομικού 

β. Πληροφορικής - Οργάνωσης 
γ. Διατροφής 

και στα αυτοτελή γραφεία: 
α. Επιστασίας 
β. Ιματισμού 

4. Η υποδιεύθυνση Τεχνικού στα τμήματα: 
α. Τεχνικού 

β. Βιοϊατρικής Τεχνολογίας 

Άρθρο 9 

Αρμοδιότητες υπηρεσιών 

Οι αρμοδιότητες κάθε υπηρεσίας του νοσοκομείου ορίζονται ως ακο¬ 
λούθως: 

1. Αρμοδιότητες Ιατρικής Υπηρεσίας είναι: 

Η προώθηση και προαγωγή της υγείας, της έρευνας και της εκπαί¬ 
δευσης, η παροχή υπηρεσιών υγείας και ο προγραμματισμός και ο έλεγ¬ 
χος των παρεχομένων υπηρεσιών. 

2. Αρμοδιότητες Φαρμακευτικού Τμήματος: 

Έχει την ευθύνη για τον προγραμματισμό προμηθειών, την φύλαξη, 
την ταξινόμηση, την παρασκευή ιδιοσκευασμάτων, τον έλεγχο, την χο- 
ρήγηση, τη διανομή, τη διακίνηση και διαχείριση του φαρμακευτικού 
και λοιπού υλικού αρμοδιότητας του Ε.Ο.Φ. Ακόμη έχει την ευθύνη του 
επιστημονικού ελέγχου του συνταγολογίου, της εκτέλεσης οποιασδή- 
ποτε συνταγής που θα ζητήσει το ιατρικό τμήμα, καθώς και του ελέγχου 
των προς εκτέλεση συνταγών. 

3. Αρμοδιότητες της Νοσηλευτικής Υπηρεσίας είναι: 

Η παροχή νοσηλείας στους αρρώστους, σύμφωνα με τα διδάγματα 
της νοσηλευτικής και στο πλαίσιο των κατευθύνσεων των υπευθύνων σε 
κάθε περίπτωση γιατρών, η προώθηση και προαγωγή της νοσηλευτι¬ 
κής και της εκπαίδευσης στον τομέα αυτό και ο προγραμματισμός και ο 
έλεγχος των παρεχόμενων υπηρεσιών. 

4. Αρμοδιότητες της Διοικητικής Υπηρεσίας είναι: 

α) Τμήμα Προσωπικού: Φροντίζει για κάθε θέμα που έχει σχέση με 
την υπηρεσιακή κατάσταση του προσωπικού του νοσοκομείου, καθώς 
και για την εποπτεία και έλεγχο του προσωπικού όλων των υπηρεσιών 
του νοσοκομείου. 

β) Τμήμα Γραμματείας: Φροντίζει για κάθε θέμα που έχει σχέση με 
την οργάνωση της γραμματειακής στήριξης σύμφωνα με τις'αποφάσεις 
της διοίκησης και των άλλων υπηρεσιών του νοσοκομείου, την τήρηση 
του γενικού πρωτοκόλλου, την διακίνηση της αλληλογραφίας και την 
αντιμετώπιση κάθε προβλήματος για την διεκπεραίωση του έργου του 
νοσοκομείου. 

γ) Τμήμα Κίνησης Αρρώστων: Η φροντίδα για την έκδοση εισιτη¬ 
ρίων για την εισαγωγή των αρρώστων, την έκδοση των εξιτηρίων και 
την τήρηση καταλόγου αναμονής εισαγωγής. Τηρεί βιβλίο κενών κάθε 
φορά κρεβατιών και ενημερώνει τους αρρώστους για την εισαγωγή τους 
σύμφωνα με την σειρά στον κατάλογο αναμονής. Φροντίζει για την λογι¬ 
στική παρακολούθηση της μερίδας των νοσηλευομένων, την χρέωση 
δαπανών νοσηλείας και την έκδοση των δελτίων παροχής υπηρεσιών. 
Τηρεί βιβλίο ασθενών και παρέχει κάθε πληροφορία γι’ αυτούς. Επίσης 
τηρεί λεπτομερή στατιστικά στοιχεία της νοσηλευτικής κίνησης. Χορη¬ 
γεί πιστοποιητικά στους αρρώστους όταν τα ζητούν, μετά την υποβολή 
σχετικής αίτησης. 

δ) Τμήμα Γραμματείας Εξωτερικών Ιατρείων: Η ευθύνη και φρο¬ 
ντίδα για την γραμματειακή στήριξη των τακτικών εξωτερικών ια¬ 
τρείων, την υποδοχή και εξυπηρέτηση των προσερχομένων σ’ αυτά αρ¬ 
ρώστων. Τηρεί τα αρχεία και τα βιβλία κίνησης των εξωτερικών ια¬ 
τρείων. 

Ρυθμίζει την σειρά προσέλευσης των αρρώστων και προγραμματίζει 
την επανεξέτασή τους με προσυνεννόηση. Χορηγεί πιστοποιητικά στους 
αρρώστους όταν τα ζητούν μετά από υποβολή σχετικής αίτησης. Ενημε¬ 
ρώνει το κοινό για τις ώρες λειτουργίας των τακτικών εξωτερικών ια¬ 
τρείων και για τον τρόπο λειτουργίας τους. 

ε) Τμήμα Κοινωνικής Υπηρεσίας: Η ευθύνη και φροντίδα για την συ¬ 
μπαράσταση στους νοσηλευομένους στο νοσοκομείο για κάθε κοινωνικό 
τους πρόβλημα, την αναζήτηση και διερεύνηση των αιτίων που προκα- 
λούν τα προβλήματα αυτά κατά περίπτωση και γενικά φροντίζει για την 
αντιμετώπιση των κοινωνικών αυτών προβλημάτων στο πλαίσιο της 
γενικότερης κοινωνικής πολιτικής της Πολιτείας. 

στ) Τμήμα Παραϊατρικών Επαγγελμάτων (Τεχνολόγων): Εντάσσο¬ 
νται οι δραστηριότητες των τεχνολόγων ιατρικών εργαστηρίων, των τε¬ 
χνολόγων χειριστών-εμφανιστών, των εργοθεραπευτών, των ορθοπτι- 
στών και των φυσικοθεραπευτών, όπως αυτές εξειδικεύονται στον εσω¬ 
τερικό κανονισμό λειτουργίας του νοσοκομείου. 

ζ) Τμήμα Οικονομικού: Η φροντίδα για την μελέτη των οικονομικών 
αναγκών του ιδρύματος και την εισήγηση για την έγκαιρη επεξεργασία 
των προτάσεων για την κατάρτιση του προϋπολογισμού του ιδρύματος, 
την πραγματοποίηση των δαπανών, την εκκαθάριση των αποδοχών 
προσωπικού και λοιπών αποζημιώσεων, την προμήθεια, διαχείρηση και 


φύλαξη των εφοδίων και υλικών που χρειάζονται για την λειτουργία του 
νοσοκομείου, την κατάρτιση του ισολογισμού και απολογισμού, την τή¬ 
ρηση των λογιστικών βιβλίων, καθώς και την είσπραξη των εσόδων του 
νοσοκομείου, την ευθύνη για τη διαφύλαξη της περιουσίας του ιδρύμα¬ 
τος και την τήρηση των οικονομικών στατιστικών στοιχείων. 

η) Τμήμα Πληροφορικής-Οργάνωσης. Η ευθύνη για την οργάνωση 
και λειτουργία της μηχανογράφησης, της επεξεργασίας και τήρησης 
μηχανογραφικών στατιστικών στοιχείων, της παροχής και διακίνησης 
πληροφοριών στις υπηρεσίες του νοσοκομείου, στο Υπουργείο Υγείας, 
Πρόνοιας και Κοινωνικών Ασφαλίσεων και στους άλλους αρμόδιους φο¬ 
ρείς και κάθε άλλη συναφή εργασία. 

θ) Τμήμα Διατροφής: Ανήκουν οι δραστηριότητες που σχετίζονται με 
την διαμόρφωση διατροφικών σχημάτων ασθενών και προσωπικού και 
με την πληροφόρηση και εκπαίδευση των νοσηλευομένων ασθενών και 
των ασθενών των εξωτερικών ιατρείων, που έχουν ανάγκη από ειδική 
διαιτητική αγωγή. Στο τμήμα διατροφής εντάσσονται επίσης οι επιστη¬ 
μονικές, οργανωτικές, εκπαιδευτικές και διοικητικές δραστηριότητες 
όλων όσων απασχολούνται με τα τρόφιμα από την προμήθεια μέχρι την 
κατανάλωσή τους. 

ι) Γ ραφείο Επιστασίας: Φροντίζει για κάθε θέμα που έχει σχέση με 
την καθαριότητα των χώρων του νοσοκομείου και την εποπτεία των γε¬ 
νικών εργασιών και μεταφορών. 

ια) Γραφείο Ιματισμού: Η φύλαξη, η διανομή, η επιδιόρθωση και η 
καθαριότητα του ιματισμού του προσωπικού του νοσοκομείου, καθώς 
και του ιματισμού για εξυπηρέτηση των νοσηλευομένων. 

ιβ) Τμήμα Τεχνικού: Η ευθύνη για τον προγραμματισμό και την ει- 
σήγηση της εκτέλεσης των απαραίτητων έργων ανάπτυξης, συντήρη¬ 
σης, ανανέωσης και διαρκούς βελτίωσης των κτιριακών και μηχανολο¬ 
γικών εγκαταστάσεων του ιδρύματος και για την προμήθεια του απα¬ 
ραίτητου εξοπλισμού. Καταρτίζει μελέτες για την εκτέλεση έργων, επι¬ 
βλέπει την εκτέλεσή τους και έχει την φροντίδα για την ποιοτική και πο¬ 
σοτική παραλαβή τους. 

Η ευθύνη για την ομαλή λειτουργία των ηλεκτρολογικών εγκατα¬ 
στάσεων, των εγκαταστάσεων παροχής αερίων, των εγκαταστάσεων 
παροχής νάρκωσης στα χειρουργεία και γενικά για την ομαλή λειτουρ¬ 
γία του επιστημονικού και τεχνολογικού εξοπλισμού, καθώς και των 
οχημάτων του ιδρύματος. 

ιγ) Τμήμα Βιοϊατρικής Τεχνολογίας: Η ευθύνη και φροντίδα της ορ¬ 
θολογικής χρήσης του ιατρικού επιστημονικού εξοπλισμού, καθώς και η 
οργανωμένη τεχνική υποστήριξή του. 

5. Οι αρμοδιότητες των υπηρεσιών, όπως καθορίζονται με τις διατά¬ 
ξεις του άρθρου αυτού, ασκούνται σύμφωνα με όσα λεπτομερώς ορίζο¬ 
νται με τον εσωτερικό κανονισμό λειτουργίας του νοσοκομείου και εφό¬ 
σον δε έχει εκδοθεί εσωτερικός κανονισμός λειτουργίας, σύμφωνα με τις 
αποφάσεις του Διοικητικού Συμβουλίου και τις γενικότερες κατευθύν¬ 
σεις και υποδείξεις του Υπουργείου Υγείας, Πρόνοιας και Κοινωνικών 
Ασφαλίσεων. 

Άρθρο 10 

Στελέχωση Ιατρικής Υπηρεσίας 
Η Ιατρική Υπηρεσία στελεχώνεται: 

α) Από πανεπιστημιακούς γιατρούς του ιατρικού τμήματος του Πα¬ 
νεπιστημίου Ιωαννίνων που υπηρετούν στις πανεπιστημιακές κλινικές, 
εργαστήρια και μονάδες που εγκαθίστανται και λειτουργούν στους το-. 
μείς της ιατρικής υπηρεσίας του νοσοκομείου, σύμφωνα με τις διατάξεις 
του άρθρου 13 του Ν. 1397/83. 

β) Από γιατρούς που διορίζονται σε θέσεις κλάδου γιατρών Ε.Σ.Υ. 
που συνιστώνται, σύμφωνα με τις διατάξεις του άρθρου 25 του Ν. 
1397/83, στον κλάδο γιατρών Ε.Σ.Υ. του Υπουργείου Υγείας, Πρό¬ 
νοιας και Κοινωνικών Ασφαλίσεων και κατανέμονται στο νοσοκομείο 
αυτό. 

γ) Από ειδικευόμενους γιατρούς που τοποθετούνται για ειδίκευση στο 
νοσοκομείο αυτό, σύμφωνα με τις διατάξεις που ισχύουν κάθε φορά. 

δ) Από άλλους επιστήμονες που προσφέρουν συναφείς υπηρεσίες με το 
έργο της ιατρικής υπηρεσίας των παρακάτω κατά κατηγορία κλάδων, 
σε καθένα από τους οποίους συνιστώνται οι αντίστοιχα οριζόμενες θέ¬ 
σεις: 

ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΦΑΡΜΑΚΟΠΟΙΩΝ 

Επτά (7) θέσεις 

ΚΛΑΔΟΣ ΠΕ ΧΗΜΙΚΩΝ-ΒΙΟΧΗΜΙΚΩΝ 
Δέκα (10) θέσεις 

ΚΛΑΔΟΣ ΠΕ ΒΙΟΛΟΓΩΝ 
Τέσσερις (4) θέσεις 

ΚΛΑΔΟΣ ΠΕ ΦΤΣΙΚΩΝ ΙΑΤΡΙΚΗΣ 
Οκτώ (8) θέσεις 
ΚΛΑΔΟΣ ΠΕ ΨΤΧΟΛΟΓΩΝ 
Τέσσερις (4) θέσεις 

ε) Από προσωπικό των παρακάτω κατά κατηγορία κλάδων, σε κα¬ 
θένα από τους οποίους συνιστώνται οι αντίστοιχα οριζόμενες θέσεις: 
ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΒΟΗΘΩΝ ΦΑΡΜΑΚΕΙΟΥ 
Δώδεκα (12) θέσεις 

Άρθρο 11 

Στελέχωση Νοσηλευτικής Υπηρεσίας 

Η Νοσηλευτική Υπηρεσία στελεχώνεται από προσωπικό των παρα¬ 
κάτω κατά κατηγορία κλάδων, σε καθένα από τους οποίους συνιστώ- 
νται οι αντίστοιχα οριζόμενες θέσεις: 

Ά ΚΑΤΗΓΟΡΙΑ ΠΕ 
ΚΛΑΔΟΣ ΠΕ ΝΟΣΗΛΕΥΤΙΚΗΣ 
Πενήντα πέντε (55) θέσεις 
Β' ΚΑΤΗΓΟΡΙΑ ΤΕ 
ΚΛΑΔΟΣ ΤΕ ΝΟΣΗΛΕΥΤΙΚΗΣ 
Πενήντα πέντε (55) θέσεις 
Β' ΚΑΤΗΓΟΡΙΑ ΤΕ 
Κλάδος ΤΕ ΝΟΣΗΛΕΥΤΙΚΗΣ 
Τριακόσιες εξήντα (360) θέσεις 

Είκοσι πέντε (25) από τις θέσεις του κλάδου αυτού συμπληρώνονται 
κατά τον αριθμό που δεν συμπληρώνονται, λόγω έλλειψης υποψηφίων, 
οι θέσεις του κλάδου Ι1Ε νοσηλευτικής. 

ΚΛΑΔΟΣ. ΤΕ ΒΡΕΦΟΝΗΠΙΟΚΟΜΩΝ 
Δέκα (10) θέσεις 

ΚΛΑΔΟΣ ΤΕ ΕΠΙΣΚΕΠΤΩΝ-ΤΡΙΩΝ 
Είκοσι (20) θέσεις 
ΚΛΑΔΟΣ ΤΕ ΜΑΙΩΝ-ΤΩΝ 
Πενήντα πέντε (55) θέσεις 
Γ ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΑΔΕΛΦΩΝ ΝΟΣΟΚΟΜΩΝ 
Τετρακόσιες τριάντα (430) θέσεις 

Εκατόν τριάντα (130) από τις θέσεις του κλάδου αυτού συμπληρώνο¬ 
νται κατά τον αριθμό που δεν συμπληρώνονται, λόγω έλλειψης υποψη¬ 
φίων, οι θέσεις του κλάδου ΤΕ νοσηλευτικής. 

Δ' ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΥΓΕΙΟΝΟΜΙΚΟΥ ΠΡΟΣΩΠΙ¬ 
ΚΟΥ 

Διακόσιες τριάντα (230) θέσεις 

Ο κλάδος αυτός περιλαμβάνει τις ειδικότητες: Βοηθών θαλάμου, Με¬ 
ταφορέων ασθενών, Νεκροτόμων - Σαβανωτών - Αποτεφρωτών και άλ¬ 
λες συναφείς ειδικότητες. Το ι Α των θέσεων του κλάδου αυτού κατανέ- 
μεται στις ειδικότητες. 

Βοηθών θαλάμου: εξήντα (60) θέσεις 
Μεταφορέων ασθενών: πενήντα πέντε (55) θέσεις 
Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Άρθρο 12 

Στελέχωση Διοικητικής Υπηρεσίας 

Η Διοικητική Υπηρεσία στελεχώνεται από προσωπικό των παρα¬ 
κάτω κατά κατηγορία κλάδων, σε καθένα από τους οποίους συνιστώ- 
νται οι αντίστοιχα οριζόμενες θέσεις: 

Ά ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΔΙΟΙΚΗΤΙΚΟΣ - ΟΙΚΟΝΟΜΙΚΟΣ 

Δέκα επτά (17) θέσεις 

ΚΛΑΔΟΣ ΠΕ ΜΗΧΑΝΙΚΩΝ 

Επτά (7) θέσεις 

ΚΛΑΔΟΣ ΠΕ ΜΗΧΑΝΙΚΩΝ 

Οι θέσεις του κλάδου αυτού κατανέμονται στις ειδικότητες: 
Ηλεκτρολόγων - Μηχανικών: μία (1) θέση 
Αρχιτεκτόνων - Μηχανικών: μία (1) θέση 


Πολιτικών Μηχανικών: μία (1) θέση 
Μηχανολόγων - Μηχανικών: δύο (2) θέσεις 
Ηλεκτρονικών - Μηχανικών: δύο (2) θέσεις 
ΚΛΑΔΟΣ ΠΕ ΠΛΗΡΟΦΟΡΙΚΗΣ 
Πέντε (5) θέσεις 
ΚΛΑΔΟΣ ΠΕ ΣΤΑΤΙΣΤΙΚΗΣ 
Τρεις (3) θέσεις 

Οι θέσεις του κλάδου αυτού κατανέμονται στις ειδικότητες: 

Στατιστικών: δύο (2) θέσεις 

Βιοστατιστικών: μία (1) θέση 

ΚΛΑΔΟΣ ΠΕ ΕΠΙΧΕΙΡΗΣΙΑΚΩΝ ΕΡΕΥΝΗΤΩΝ 

Μία (1) θέση 

ΚΛΑΔΟΣ ΠΕ ΚΟΙΝΩΝΙΚΩΝ ΕΡΓΑΣΙΑΣ 
Τρεις (3) θέσεις 

ΚΛΑΔΟΣ ΠΕ ΚΟΙΝΩΝΙΟΛΟΓΩΝ 
Μία (1) θέση 

ΚΛΑΔΟΣ ΠΕ ΠΑΙΔΑΓΩΓΩΝ 
Δύο (2) θέσεις 

ΚΛΑΔΟΣ ΠΕ ΕΚΠΑΙΔΕΥΤΙΚΩΝ 
Δύο (2) θέσεις 

ΚΛΑΔΟΣ ΠΕ ΚΟΣΤΟΛΟΓΩΝ 
Μία (1) θέση 

ΚΛΑΔΟΣ ΠΕ ΔΙΑΙΤΟΛΟΓΩΝ 
Επτά (7) θέσεις 

ΚΛΑΔΟΣ ΠΕ ΒΙΒΛΙΟΘΗΚΟΝΟΜΙΑΣ 
Μία (1) θέση 

ΚΛΑΔΟΣ ΠΕ ΛΟΓΟΘΕΡΑΠΕΥΤΩΝ 
Μία (1) θέση 
Β' ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΔΙΟΙΚΗΣΗΣ ΝΟΣΟΚΟΜΕΙΩΝ 
Δώδεκα (12) θέσεις 

ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Επτά (7) θέσεις 

ΚΛΑΔΟΣ ΤΕ ΦΥΣΙΟΘΕΡΑΠΕΥΤΩΝ 
Είκοσι τέσσερις (24) θέσεις 
ΚΛΑΔΟΣ ΤΕ ΕΡΓΟΘΕΡΑΠΕΥΤΩΝ 
Δύο (2) θέσεις 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ (ΤΕΧΝΟΛΟΓΩΝ) 
Είκοσι τέσσερις (24) θέσεις 

ΚΛΑΔΟΣ ΤΕ ΡΑΔΙΟΛΟΓΙΑΣ - ΑΚΤΟΝΟΛΟΓΙΑΣ (ΧΕΙΡΙΣΤΩΝ - 
ΕΜΦΑΝΙΣΤΩΝ) 

Είκοσι τέσσερις (24) θέσεις 

ΚΛΑΔΟΣ ΤΕ ΚΟΙΝΩΝΙΚΗΣ ΕΡΓΑΣΙΑΣ 

Επτά (7) θέσεις 

ΚΛΑΔΟΣ ΤΕ ΕΠΟΠΤΩΝ ΔΗΜΟΣΙΑΣ ΥΓΕΙΑΣ 
Δύο (2) θέσεις 

ΚΛΑΔΟΣ ΤΕ ΒΙΒΛΙΟΘΗΚΟΝΟΜΙΑΣ 
Δύο (2) θέσεις 

ΚΛΑΔΟΣ ΤΕ ΟΔΟΝΤΟΤΕΧΝΙΤΩΝ 
Δύο (2) θέσεις 

ΚΛΑΔΟΣ ΤΕ ΠΛΗΡΟΦΟΡΙΚΗΣ 
Πέντε (5) θέσεις 

ΚΛΑΔΟΣ ΤΕ ΤΕΧΝΟΛΟΓΩΝ ΤΡΟΦΙΜΩΝ 
Δύο (2) θέσεις 

ΚΛΑΔΟΣ ΤΕ ΟΡΘΟΠΤΙΣΤΩΝ 
Μία (1) θέση 

ΚΛΑΔΟΣ ΤΕ ΓΡΑΦΙΚΩΝ ΤΕΧΝΩΝ 

Μία (1) θέση Φωτογράφου 

ΚΛΑΔΟΣ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 

Δέκα τέσσερις (14) θέσεις 

Ο κλάδος αυτός περιλαμβάνει τις ειδικότητες: Ηλεκτρονικών - Τε¬ 
χνικών, Υπομηχανικών, Σχεδιαστών και άλλες συναφείς ειδικότη¬ 
τες. 

Το λ /ϊ των θέσεων του κλάδου αυτού κατανέμεται στις ειδικότητες: 
Ηλεκτρονικών - τεχνικών: τέσσερις (4) θέσεις 
Υπομηχανικών: δύο (2) θέσεις 
Σχεδιαστών: μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 

με την απόφαση προκήρυξης αυτών. 

Γ’ ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Εξήντα (60) θέσεις 

ΚΛΑΔΟΣ ΔΕ ΔΑΚΤΤΛΟΓΡΑΦΩΝ - ΣΤΕΝΟΓΡΑΦΩΝ 
Επτά (7) θέσεις 

ΚΛΑΔΟΣ ΔΕ ΓΡΑΜΜΑΤΕΩΝ ΝΟΣΗΛΕΥΤΙΚΩΝ ΤΜΗΜΑ¬ 
ΤΩΝ 

Πενήντα (50) θέσεις 
ΚΛΑΔΟΣ ΔΕ ΙΕΡΕΩΝ 
Μία (1) θέση 

ΚΛΑΔΟΣ ΔΕ ΜΑΓΕΙΡΩΝ 
Οχτώ (8) θέσεις 

ΚΛΑΔΟΣ ΔΕ ΤΗΛΕΦΩΝΗΤΩΝ 
Δέκα (10) θέσεις 

ΚΛΑΔΟΣ ΔΕ ΠΡΟΣΩΠΙΚΟΥ Η/Υ 
Επτά (7) θέσεις 

ΚΛΑΔΟΣ ΔΕ ΠΑΡΑΣΚΕΥΑΣΤΩΝ 
Εβδομήντα δυο (72) θέσεις 

Επτά (7) από τις θέσεις του κλάδου αυτού συμπληρώνονται κατά τον 
αριθμό που δεν συμπληρώνονται, λόγω έλλειψης υποψηφίων, οι θέσεις 
του κλάδου ΤΕ ιατρικών εργαστηρίων (τεχνολόγων). 

ΚΛΑΔΟΣ ΔΕ ΧΕΙΡΙΣΤΩΝ - ΕΜΦΑΝΙΣΤΩΝ 
Τριάντα (30) θέσεις 

Οκτώ (8) από τις θέσεις του κλάδου αυτού συμπληρώνονται κατά τον 
αριθμό που δεν συμπληρώνονται, λόγω έλλειψης υποψηφίων, οι θέσεις 
του κλάδου ΤΕ ραδιολογίας - ακτινολογίας (χειριστών - εμφανι- 
στών). 

ΚΛΑΔΟΣ ΔΕ ΠΡΟΣΩΠΙΚΟΥ ΑΣΦΑΛΕΙΑΣ 
Δέκα (10) θέσεις 
ΚΛΑΔΟΣ ΔΕ ΤΕΧΝΙΚΟΣ 
Εκατόν τριάντα οκτώ (138) θέσεις 

Ο κλάδος αυτός περιλαμβάνει τις ειδικότητες: Μηχανοτεχνιτών - 
Ηλεκτροτεχνιτών, Εργοδηγών, Ηλεκτρονικών - τεχνιτών. Υδραυλικών 
- Θερμοϋδραυλικών, Θερμαστών, Κλιβανιστών - Αποστειρωτών - Απο- 
λυμαντών, Σιδηρουργών - Ηλεκτροσυγκολλητών - Αλουμινοκατα- 
σκευαστών, Οικοδόμων - Κτιστών - Αμμοκονιαστών, Σχεδιαστών, 
Ελαιοχρωματιστών - Υδροχρωματιστών, Ξυλουργών - επιπλοποιών. 
Τζαμάδων - Ταπετσέρηδων, Κοπτριών - Ραπτριών - Γαζωτριών, Ψυ¬ 
κτικών, Οδηγών αυτοκινήτων - δικύκλων, Κουρέων και άλλες συναφείς 
ειδικότητες. 

Το ι Λ των θέσεων του κλάδου αυτού κατανέμεται στις ειδικότητες: 

Μηχανοτεχνιτών: επτά (7) θέσεις 

Ηλεκτροτεχνιτών: έντεκα (11) θέσεις 

Εργοδηγών: δύο (2) θέσεις 

Ηλεκτρονικών - τεχνιτών: πέντε (5) θέσεις 

Υδραυλικών - Θερμοϋδραυλικών: επτά (7) θέσεις 

Θερμαστών: τέσσερις (4) θέσεις 

Κλιβανιστών - Αποστειρωτών - Απολυμαντών: επτά (7) θέσεις 
Σιδηρουργών - Ηλεκτροσυγκολλητών - Αλουμινοκατασκευαστών: 
μία (1) θέση 

Οικοδόμων - Κτιστών - Αμμοκονιαστών: μία (1) θέση 
Σχεδιαστών: μία (1) θέση 

Ελαιοχρωματιστών - Υδροχρωματιστών: τρεις (3) θέσεις 
Ξυλουργών - Επιπλοποιών: δύο (2) θέσεις 
Τζαμάδων - Ταπετσέρηδων: δύο (2) θέσεις 
Κοπτριών - Ραπτριών - Γαζωτριών: τέσσερις (4) θέσεις 
Ψυκτικών: τέσσερις (4) θέσεις 
Οδηγών αυτοκινήτων - δικύκλων: έξι (6) θέσεις 
Κουρέων: δύο (2) θέσεις 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Δ - ΚΑΤΗΓΟΡΙΑ ΥΕ 
ΚΛΑΔΟΣ ΥΕ ΕΠΙΜΕΛΗΤΩΝ 
Τριάντα οκτώ (38) θέσεις 

Ο κλάδος αυτός περιλαμβάνει τις ειδικότητες: Κλητήρων, Θυρωρών, 
Συνοδών ανελκυστήρων, Χειριστών μηχανημάτων αναπαραγωγής και 
ταξινόμησης εγγράφων. Βοηθών αποθηκαρίων, ταξινόμων ιματισμού 
και Μεταφορεών. Το χ /ι των θέσεων του κλάδου αυτού κατανέμεται στις 
ειδικότητες: 


Κλητήρων: πέντε (5) θέσεις 

Θυρωρών: έξι (6) θέσεις 

Συνοδών ανελκυστήρων: Δύο (2) θέσεις 

Χειριστών μηχανημάτων αναπαραγωγής και ταξινόμησης εγγρά¬ 
φων: μία (1) θέση 

Βοηθών αποθηκαρίων: μία (1) θέση 
Ταξινόμων ιματισμού: δύο (2) θέσεις 
Μεταφορέων: δύο (2) θέσεις 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Εκατόν πενήντα δύο (152) θέσεις. 

Ο κλάδος αυτός περιλαμβάνει τις ειδικότητες: 

Καθαριστών - τριών: Εξήντα τέσσερις (64) θέσεις. 

Πλυντών - τριών: Έξι (6) θέσεις. 

Πρεσσαδόρων - Σιδερωτών - τριών: Πέντε (5) θέσεις. 

Επιμέλειας κήπων: Μία (1) θέση. 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΠΡΟΣΩΠΙΚΟΥ ΕΣΤΙΑΣΗΣ 

Εκατόν δέκα τέσσερις (114) θέσεις 

Ο κλάδος αυτός περιλαμβάνει τις ειδικότητες: Βοηθών μαγείρων, 
Τραπεζοκόμων και Λαντζέρηδων. Το ι Λ των θέσεων του κλάδου αυτού 
κατανέμεται στις ειδικότητες: 

Βοηθών μαγείρων: τέσσερις (4) θέσεις 
Τραπεζοκόμων: σαράντα εννέα (49) θέσεις 
Λαντζέρηδων: τέσσερις (4) θέσεις 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΕΡΓΑΤΩΝ 
Εννέα (9) θέσεις 

ΚΛΑΔΟΣ ΥΕ ΦΥΛΑΚΩΝ - ΝΥΚΤΟΦΥΛΑΚΩΝ 
Δέκα (10) θέσεις 

Ε' ΘΕΣΕΙΣ ΜΕ ΕΜΜΙΣΘΗ ΕΝΤΟΛΗ 
Δύο (2) θέσεις δικηγόρων 

Άρθρο 13 
Προσόντα διορισμού 

1. Για τον διορισμό στις θέσεις που συνιστώνται με τις διατάξεις των 
άρθρων 10, 11 και 12 τα κατά κατηγορία, κλάδο και ειδικότητα προ¬ 
σόντα ορίζονται από τις διατάξεις του Π.Δ/τος 194/88 «Καθορισμός 
των προσόντων διορισμού σε θέσεις των δημοσίων υπηρεσιών και νομι¬ 
κών προσώπων δημοσίου δικαίου» (ΦΕΚ 84/Α/88). 

2. Για τις θέσεις δικηγόρων με έμμισθη εντολή απαιτείται επί πλέον 
των τυπικών προσόντων και άδεια άσκησης δικηγορίας στον Άρειο 
Πάγο. 

3. Για τις θέσεις του κλάδου ΔΕ προσωπικού ασφαλείας απαιτούνται 
τα προσόντα που ορίζονται για τον κλάδο ΔΕ διοικητικό - λογιστικό. 

Για την διαδικασία όμως πρόσληψης και τα θέματα υπηρεσιακής κα¬ 
τάστασης εφαρμόζονται οι διατάξεις του Ν. 1339/83 όπως ισχύουν 
κάθε φορά. 

4. Για τις θέσεις του κλάδου ΔΕ γραμματέων νοσηλευτικών τμημά¬ 
των απαιτείται απολυτήριος τίτλος Λυκείου ή εξαταξίου Γυμνασίου ή 
ισότιμου σχολείου ανεξάρτητα από ειδικότητα και καλή γνώση μιας ή 
δύο κατά περίπτωση ξένων γλωσσών, που ορίζονται με την προκήρυξη 
πλήρωσης των θέσεων αυτών, καθώς και καλή γνώση ελληνικής και 
λατινικής γραφομηχανής. 

5. Τις για τις θέσεις του κλάδου ΤΕ ορθοπτιστών απαιτείται πτυχίο 
σχολής Ορθοπτικής ημεδαπής ή ισοτίμου σχολής αλλοδαπής. 

6. Για τις θέσεις του κλάδου ΠΕ λογοθεραπευτών απαιτείται πτυχίο 
ή δίπλωμα λογοθεραπείας ή λογοπεδικής ή λογοπαθολογίας (5ΡΕΕ0Η 
ΑΝ ΕΑΝρυΑΟΕ ΡΑΤΗΟΓΟΟΙ5Τ) ή θεραπείας λόγου ή αγωγής λό¬ 
γου, αντίστοιχης σχολής Α.Ε.Ι. της ημεδαπής ή σχολής αντίστοιχης ει¬ 
δικότητας της αλλοδαπής, ισότιμης βαθμίδας με Α.Ε.Ι. της ημεδαπής. 

Σε περίπτωση που δεν υπάρχουν υποψήφιοι με τα προσόντα αυτά στις 
θέσεις αυτές μπορεί να προσλαμβάνονται πτυχιούχοι Φιλοσοφικής σχο- 

λής με μετεκπαίδευση ενός έτους τουλάχιστον στην λογοθεραπεία και 
φωνολογία. 

Άρθρο 14 

Προϊστάμενοι Υπηρεσιών 

. 1. Στην Ιατρική Υπηρεσία προΐσταται η επιστημονική επιτροπή του 
άρθρου 12 του Ν. 1397/83. Στους τομείς και τα τμήματα αυτής οι 
προϊστάμενοι ορίζονται σύμφωνα με τις διατάξεις των παραγράφων 3 
και 4 του άρθρου 11 του Ν. 1397/83. 

2. Στο φαρμακευτικό τμήμα προΐσταται υπάλληλος με βαθμό α' της 
κατηγορίας ΠΕ του κλάδου φαρμακοποιών. 

3. Στη Νοσηλευτική Υπηρεσία προΐσταται: 

α) Στην Διεύθυνση, υπάλληλος με βαθμό α' της κατηγορίας ΠΕ ή ΤΕ 
του κλάδου νοσηλευτικής. 

β) Στους τομείς, υπάλληλος με βαθμό α' της κατηγορίας ΠΕ ή ΤΕ 
του κλάδου νοσηλευτικής. 

γ) Στα τμήματα, υπάλληλος με βαθμό α' της κατηγορίας ΠΕ ή ΤΕ 
του κλάδου νοσηλευτικής ή της κατηγορίας ΤΕ του κλάδου μαιών για 
τα μαιευτικά τμήματα και εφόσον δεν υπάρχει, υπάλληλος της κατηγο¬ 
ρίας ΔΕ του κλάδου αδελφών νοσοκόμων με βαθμό α'. 

4. Στη Διοικητική Υπηρεσία προΐσταται: 

α) Στη Διεύθυνση και στις Υποδιευθύνσεις Διοικητικού και Οικονομι¬ 
κού, υπάλληλος με βαθμό α' της κατηγορίας ΠΕ του κλάδου διοικητι¬ 
κού - οικονομικού. 

β) Στην Υποδιεύθυνση Τεχνικού, υπάλληλος με βαθμοί α' της κατη¬ 
γορίας ΠΕ του κλάδου μηχανικών. 

Για τις περιπτώσεις α' και β' αν δεν υπηρετούν υπάλληλοι με βαθμό 
α' της κατηγορίας ΠΕ, προΐστανται υπάλλληλοι με βαθμό β’ της ίδιας 
κατηγορίας και αν δεν υπάρχουν, υπάλληλοι με βαθμό α' της κατηγο¬ 
ρίας ΤΕ των αντίστοιχων κλάδων. 

γ) Σε καθένα από τα τμήματα Προσωπικού, Γραμματείας, Κίνησης 
Αρρώστων και Γραμματείας Εξωτερικών Ιατρείων, υπάλληλοι με 
βαθμό α' της κατηγορίας ΠΕ του κλάδου διοικητικού - οικονομικού ή 
της κατηγορίας ΤΕ του κλάδου διοίκησης νοσοκομείων. 

δ) Στο τμήμα Οικονομικού, υπάλληλος με βαθμό α' της κατηγορίας 
ΠΕ του κλάδου διοικητικού - οικονομικού ή της κατηγορίας ΤΕ του 
κλάδου διοικητικού - λογιστικού. 

ε) Στο Τμήμα Τεχνικού, υπάλληλος με βαθμό α' της κατηγορίας ΠΕ 
του κλάδου μηχανικών ή της κατηγορίας ΤΕ του κλάδου τεχνολογικών 
εφαρμογών. 

στ) Στο τμήμα Πληροφορικής - Οργάνωσης, υπάλληλος με βαθμό α’ 
της κατηγορίας ΠΕ ή ΤΕ του κλάδου πληροφορικής. 

ζ) Στο τμήμα Διατροφής, υπάλληλος με βαθμό α' της κατηγορίας 
ΠΕ του κλάδου διαιοτολόγων. 

η) Στο τμήμα Κοινωνικής Υπηρεσίας, υπάλληλος με βαθμό α' της 
κατηγορίας ΠΕ ή ΤΕ του κλάδου κοινωνικής εργασίας. 

θ) Στο τμήμα Βιοϊατρικής Τεχνολογίας, υπάλληλος με βαθμό α' της 
κατηγορίας ΠΕ του κλάδου μηχανικών ή της κατηγορίας ΤΕ του κλά¬ 
δου τεχνολογικών εφαρμογών. 

ι) Στο τμήμα Παραϊατρικών Επαγγελμάτων (Τεχνολόγων), υπάλλη¬ 
λος με βαθμό α' της κατηγορίας ΤΕ του κλάδου ιατρικών εργαστηρίων 
ή του κλάδου ραδιολογίας - ακτινολογίας ή του κλάδου εργοθεραπευτών 
ή του κλάδου φυσικοθεραπευτών ή της κατηγορίας ΔΕ του κλάδου πα¬ 
ρασκευαστών ή του κλάδου χειριστών - εμφανιστών. 

ια) Στα αυτοτελή Γ ραφεία Επιστασίας και Ιματισμού, υπάλληλος με 
βαθμό α' της κατηγορίας ΤΕ του κλάδου διοίκησης νοσοκομείων ή της 
κατηγορίας ΔΕ του κλάδου διοικητικού - λογιστικού. 

5. Οι υπάλληλοι που θα προΐστανται στο Φαρμακευτικό τμήμα, στη 
Νοσηλευτική Υπηρεσία, στη Διοικητική Υπηρεσία και στις οργανικές 
υποδιαιρέσεις αυτών, σύμφωνα με τις παραγράφους 2,3 και 4 του πα¬ 
ρόντος άρθρου ορίζονται σύμφωνα με τις διατάξεις του άρθρου 9 του Ν. 
1586/86 «Βαθμολογική διάρθρωση των θέσεων του Δημοσίου, 
Ν.Π.Δ.Δ. και Ο.Τ.Α. και άλλες διατάξεις» (ΦΕΚ 37/Α/86). 

Τελικές διατάξεις 
Άρθρο 15 
Έσοδα 

Τα έσοδα του νοσοκομείου είναι: 

α) Οι επιχορηγήσεις από τον κρατικό τακτικό προϋπολογισμό και 
από τον προϋπολογισμό δημοσίων επενδύσεων. 


β) Οι εισπράξεις από νοσήλια, εξέταστρα και λοιπές αμοιβές για πα¬ 
ροχή υπηρεσιών. 

γ) Οι πρόσοδοι από την ίδια αυτού περιουσία και 

δ) Τα έσοδα από δωρεές, κληροδοτήματα, εκποιήσεις κ.λπ. 

Άρθρο 16 

Στο προσωπικό παρέχεται δωρεάν τροφή ως εξής: 

α) Στο προσωπικό που εργάζεται κατά το κανονικό ιυράριο εργασίας, 
τροφή ενός γεύματος και αφού τελειώσει το ωράριό του. 

β) Στο προσωπικό που εργάζεται σε κυκλικό ωράριο (βάρδιες) παρέ¬ 
χεται βραδυνό αν η βάρδιά του είναι απογευματινή ή πρόγευμα αν είναι 
νυκτερινή και 

γ) Στο προσωπικό που εφημερεύει πέραν από το τακτικό ωράριο ερ¬ 
γασίας του παρέχεται επιπλέον βραδυνό ή πρόγευμα ή και τα δύο ανά¬ 
λογα με το χρόνο της εφημερίας του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Δεκεμβρίου 1988 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

-♦- 

Αριθ. Υ-1/Φ 9.6.20/14125 (6) 

Καθορισμός προσωπικού για την κάλυψη εποχιακών αναγκών στο 

ΙΓΜΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 13 του Ν. 1735/1987. 

2. Την από 7.9.1988 απόφαση του Διοικητικού Συμβουλίου του 
ΙΓΜΕ (αριθ. 251/19), με την οποία αποφασίσθηκε η κατ’ έτος πρόσ¬ 
ληψη εποχιακού προσωπικού και καθορίσθηκε ο αριθμός και οι ειδικό- 
τητές του, αποφασίζουμε: 

Εγκρίνουμε την απόφαση της 7.9.1988 (Συνεδρίαση 19η/αριθ. 
251) του Διοικητικού Συμβουλίου του ΙΝΣΤΙΤΟΥΤΟΥ ΓΕΩΛΟΓΙ¬ 
ΚΩΝ & ΜΕΤΑΛΛΕΥΤΙΚΩΝ ΕΡΕΥΝΩΝ, για τον καθορισμό ανωτά- 
του αριθμού εποχιακού προσωπικού, για τα έτη 1989 και εφεξής, για 
τη στελέχωση των διαφόρων Συνεργείων εκτέλεσης των Ερευνητικών 
του Προγραμμάτων σε όλη την Χώρα, το οποίο έχει αναλυτικά ως εξής: 

1. Προσωπικό καθαριότητος, υποχρεωτικής εκπαίδευσης, μέχρι 8. 

2. Φύλακες-Νυκτοφύλακες, υποχρεωτικής εκπαίδευσης, μέχρι 4. 

3. Εργάτες, υποχρεωτικής εκπαίδευσης, μέχρι 60. 

4. Δομικού Τομέα, δευτεροβάθμιας εκπαίδευσης, μέχρι 3.0 προσδιο¬ 
ρισμός των επιμέρους ειδικοτήτων θα καθορίζεται κάθε φορά με την 
προκήρυξη πρόσληψης του προσωπικού. 

5. Διοικητικοί Υπάλληλοι, δευτεροβάθμιας εκπαίδευσης, μέχρι 8. 

6. Βοηθοί Ιατρικών και Βιολογικών Εργαστηρίων, δευτεροβάθμιας 
εκπαίδευσης, 1. 

7. Χημικού και Μεταλλουργικού Τομέα, δευτεροβάθμιας εκπαίδευ¬ 
σης, μέχρι 2. (Ειδικοτήτων Χημικών Εργαστηρίων 1 και Μεταλλείων 
1 ). 

8. Οδηγός, δευτεροβάθμιας εκπαίδευσης, 1. 

9. Ειδικότητας Μηχανολογίας, τεχνολογικής εκπαίδευσης, 1. 

10. Προγραμματιστής Η/Υ, δευτεροβάθμιας εκπαίδευσης, 1. 

11. Επιμελητές, υποχρεωτικής εκπαίδευσης, 1. 

12. Ειδικότητας πολιτικών έργων υποδομής, τεχνολογικής εκπαί¬ 
δευσης, μέχρι 2. 

Συνολικός ανώτατος αριθμός προσωπικού μέχρι ενενήντα δύο (92). 

Προσόντα για την πρόσληψη του παραπάνω προσωπικού ορίζονται 
τα προβλεπόμενα από το Π.Δ. 194/1988 (ΦΕΚ 84/Α), για διορισμό 
σε μόνιμες θέσεις δημοσίων υπηρεσιών και ν.π.δ.δ. αντίστοιχης ειδικό¬ 
τητας, λαμβανομένων υπόψη και των παραπάνω οριζομένων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Δεκεμβρίου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΓ. ΚΟΥΤΣΟΓΙΩΡΓΑΣ ΠΑΝΑΓΙΩΤΗΣ ΡΟΥΜΕΛΙΩΤΗΣ 

ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

ΑΝ. ΠΕΠΟΝΗΣ 

